CELEX: 31999R2587
Language: ro
Date: 1999-12-02 00:00:00
Title: Regulamentul (Euratom) nr. 2587/1999 al Consiliului din 2 decembrie 1999 de definire a proiectelor de investiții care se transmit Comisiei în conformitate cu articolul 41 din Tratatul de instituire a Comunității Europene a Energiei Atomice

Anunţ juridic important

|

31999R2587

Official Journal L 315 , 09/12/1999 P. 0001 - 0003 Ediţie specială în limba cehă Chapter 12 Volume 02 P. 90  - 92 Ediţie specială în limba estonă Chapter 12 Volume 02 P. 90  - 92 Ediţie specială în limba maghiară Chapter 12 Volume 02 P. 90  - 92 Ediţie specială în limba lituaniană Chapter 12 Volume 02 P. 90  - 92 Ediţie specială în limba letonă Chapter 12 Volume 02 P. 90  - 92 Ediţie specială în limba malteză Chapter 12 Volume 02 P. 90  - 92 Ediţie specială în limba polonă Chapter 12 Volume 02 P. 90  - 92 Ediţie specială în limba slovacă Chapter 12 Volume 02 P. 90  - 92 Ediţie specială în limba slovenă Chapter 12 Volume 02 P. 90  - 92

		19991202Regulamentul (Euratom) nr. 2587/1999 al Consiliuluidin 2 decembrie 1999de definire a proiectelor de investiții care se transmit Comisiei în conformitate cu articolul 41 din Tratatul de instituire a Comunității Europene a Energiei AtomiceCONSILIUL UNIUNII EUROPENE,având în vedere Tratatul de instituire a Comunității Europene a Energiei Atomice, în special articolul 41 alineatul (1),având în vedere propunerea Comisiei,întrucât:(1) În vederea îndeplinirii obiectivelor prevăzute în tratat, Comisia trebuie să fie notificată în legătură cu proiectele de investiții privind instalațiile noi, precum și înlocuirile sau transformările ce decurg din activitățile industriale enumerate în anexa II la tratat, în măsura în care astfel de proiecte prezintă suficientă importanță și ar putea avea o influență directă asupra producției sau productivității, respectând în același timp siguranța nucleară.(2) Comisiei îi revine sarcina de a publica periodic, în conformitate cu articolul 40 din tratat, programe reprezentative, de a facilita o dezvoltare coordonată a acestor investiții și de a-și face cunoscut punctul de vedere în legătură cu acestea.(3) Investițiile făcute pentru întregul ciclu al combustibilului nuclear, cuprinzând gestionarea deșeurilor și dezafectarea, sunt de primă necesitate pentru o exploatare corectă și sigură a industriei nucleare.(4) Valorile limită prevăzute în Regulamentul nr. 4 [1] trebuie să fie actualizate și înlocuite cu noi valori limită.(5) Regulamentul nr. 4 ar trebui abrogat și înlocuit prin prezentul regulament,ADOPTĂ PREZENTUL REGULAMENT:Articolul 1(1) Persoanele sau întreprinderile implicate în activitățile industriale enumerate în anexa II la tratat trebuie să transmită Comisiei, în termenul stabilit la articolul 42 din tratat, proiectele lor de investiții, având ca obiect:(a) crearea unei capacități de producție;(b) menținerea capacității de producție din punct de vedere cantitativ și calitativ;(c) creșterea directă a capacității de producție;(d) creșterea directă a productivității;(e) îmbunătățirea calității producției;(f) crearea de instalații pentru gestionarea combustibilului uzat sau a deșeurilor radioactive, inclusiv tratarea, stocarea și/sau depozitarea intermediară sau finală,atunci când, în cadrul activităților enumerate în coloana I a tabelului din anexă, costurile depășesc suma corespunzătoare din coloana II a tabelului din anexă pentru instalații noi și suma corespunzătoare din coloana III a tabelului din anexă pentru înlocuiri și transformări.(2) Proiectele de investiții având drept scop dezafectarea instalațiilor se notifică, atunci când costurile depășesc suma corespunzătoare din coloana III a tabelului din anexă, printr-o declarație care se poate limita la caracteristicile esențiale; nu este nevoie să se aplice procedura prevăzută la articolul 43 din tratat.(3) Notificarea proiectelor de investiții având drept scop dezafectarea instalațiilor, atunci când costurile sunt mai mici decât valorile limită din coloana III a tabelului din anexă, se face voluntar; nu este nevoie de aplicarea procedurii prevăzute la articolul 43 din tratat.(4) Notificarea proiectelor privind instalații noi pentru reactoare nucleare de orice tip și pentru orice scop și proiectele privind înlocuirea, transformarea, modernizarea sau creșterea puterii unor astfel de instalații, atunci când costurile sunt mai mici decât valorile limită cuprinse în tabelul din anexă, se face voluntar, printr-o declarație simplă, menționându-se doar caracteristicile esențiale; nu este nevoie de aplicarea procedurii prevăzute la articolul 43 din tratat.Articolul 2Pentru a calcula costurile menționate la articolul 1, se iau în considerare toate cheltuielile care decurg direct din realizarea proiectelor de investiții, indiferent de data la care s-a înregistrat o astfel de cheltuială.Articolul 3Comunicarea proiectelor în temeiul articolului 1 alineatul (1) din prezentul regulament include și se limitează la elementele necesare discuției prevăzute la articolul 43 din tratat, în special la orice informații privind:(a) tipul de produse sau de activitate și capacitatea de producție sau stocare;(b) suma totală a cheltuielilor imputabile direct proiectului avut în vedere;(c) timpul necesar pentru realizarea proiectului;(d) perspectivele privind aprovizionarea și funcționarea instalației.Articolul 4Se abrogă Regulamentul nr. 4 al Consiliului Comunității Europene a Energiei Atomice din 15 septembrie 1958.Articolul 5Prezentul regulament intră în vigoare la data publicării în Jurnalul Oficial al Comunităților Europene.Prezentul regulament se aplică în termen de trei luni de la intrarea în vigoare.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 2 decembrie 1999.Pentru ConsiliuPreședinteleE. Tuomioja[1] Regulamentul nr. 4 privind proiectele de investiții ce trebuie transmise Comisiei în conformitate cu articolul 41 din Tratatul de instituire a Comunității Europene a Energiei Atomice (JO 17, 6.10.1958, p. 417/58).--------------------------------------------------19991202ANEXĂTABELObservații cu privire la tabelPregătirea combustibililor nucleari, în orice formă (sector nr. 4), include prelucrarea chimică și conversia materialelor sursă sau a materialelor speciale fisionabile.Procesele de defluorizare pentru efluenți/deșeuri după îmbogățire se încadrează la sectoarele nr. 4, 6, 8 și 12.Instalațiile pentru tratarea, stocarea sau depozitarea deșeurilor radioactive sau a combustibililor nucleari uzați se încadrează la sectorul nr. 12, chiar dacă aceste instalații nu sunt amplasate pe teritoriul vreunei alte instalații industriale nucleare menționate în anexa II la Tratatul Euratom.(milioane EUR) |I Sectoare | II Instalații noi | III Înlocuiri și transformări |1. Extragerea minereului de uraniu și toriu | 40 | 20 |2. Concentrarea unor astfel de minereuri | 40 | 20 |3. Prelucrarea chimică și rafinarea concentratelor de uraniu și toriu | 40 | 20 |4. Prepararea combustibililor nucleari, în orice formă | 20 | 10 |5. Fabricarea elementelor de combustibil nuclear | 20 | 10 |6. Producerea hexafluorurii de uraniu | 20 | 10 |7. Producerea uraniului îmbogățit | 140 | 70 |8. Prelucrarea combustibililor iradiați în scopul de a separa toate sau unele dintre elementele lor | 140 | 70 |9. Producerea moderatorilor pentru reactor | 40 | 20 |10. Producerea zirconiului fără hafniu sau a componenților acestuia | 20 | 10 |11. Reactoare nucleare de toate tipurile și pentru toate scopurile | 100 | 40 |12. Instalații pentru prelucrarea industrială a deșeurilor radioactive, puse în funcțiune în legătură cu una sau mai multe dintre instalațiile enumerate în prezenta listă | 50 | 20 |13. Instalații semiindustriale destinate să pregătească modul de construire a uzinelor implicate în oricare dintre activitățile de la sectoarele 3-10 | 20 | 10 |--------------------------------------------------